Եվրոպական հանձնաժողովը այս տարի կտրամադրի լրացուցիչ € 295,04 մլն Հարեւանության ներդրումային գործիքին (ՀՆԳ), այդպիսով հնարավոր դարձնելով ավելի քան € 3 մլրդ-ի ներդրումային ծրագրերի իրագործումը: Հարեւանության ներդրումային գործիքը (Neighborhood Investment Facility) ներդրումային աջակցություն է ցուցաբերում հարեւանության գործընկեր երկրներում տրանսպորտի, էներգետիկայի եւ շրջակա միջավայրի ենթակառուցվածքների, ինչպես նաեւ սոցիալական ոլորտին եւ մասնավոր հատվածին: